དཀྱིལ་འཁོར་

དཀྱིལ་འཁོར་ནི་བོད་བརྡ་ནང་གི་ཐ་སྙད་གལ་ཆེན་ཞིག་ཡིན་ཏེ། ནང་པའི་ཆོས་ལུགས་ཀྱི་གཞུང་ཁག་ཏུ་རྣམ་པ་སྣ་ཚོགས་སུ་འབྱུང་བཞིན་ཡོད། གཙོ་བོ་འཁོར་ལོའམ་སྐོར་བའི་དབྱིབས་དང་ལྡན་པའི་དཀྱིལ་འཁོར་རམ་དཀྱིལ་དུ་ལྟེ་བ་དང་མཐའ་ནས་འཁོར་བའི་གོ་དོན་ཡིན།
ཉི་ཟླའི་དཀྱིལ་འཁོར།
དཀྱིལ་འཁོར་ཞེས་པའི་ཐ་སྙད་མང་ཆེ་བ་ཉི་མ་དང་ཟླ་བའི་གཟུགས་བརྙན་ལ་འཇུག་པར་བྱེད་པ་མཐོང་སྟེ། "ཇི་སྲིད་དུ་ཉི་མ་དང་ཟླ་བའི་དཀྱིལ་འཁོར་གྱི་འོད་ཀྱིས་སྣང་བར་སྐྱེད་པ་དེ་སྲིད་དུ་ནོར་དང་འབྲུ་དང་རིན་པོ་ཆེ་དང་ས་ལེ་སྦྲམ་དང་དངུལ་དང་མེ་ཏོག་དང་སྤོས་དང་ཕྲེང་བ་དང་བྱུག་པ་དང་ཁ་གོས་དང་ལོངས་སྤྱོད་གང་ཇི་སྙེད་པ་དེ་དག་ཐམས་ཅད་ཀྱིས་ནོར་བུ་རིན་པོ་ཆེ་དབང་གི་རྒྱལ་པོའི་རིན་དུ་མི་བཟད་དོ།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས་༥༣ ཞེས་གསུངས་པ་ལྟར་རོ། །འདིར་ཉི་ཟླའི་དཀྱིལ་འཁོར་གྱི་འོད་ཟེར་གྱིས་འཇིག་རྟེན་སྣང་བར་བྱེད་པ་དཔེར་མཚོན་དུ་བྱས་ཏེ། དེའི་མཐུ་ལས་འཇིག་རྟེན་གྱི་ནོར་བུ་རིན་ཐང་ཆེན་པོ་རྣམས་ཀྱང་བྱང་ཆུབ་ཀྱི་སེམས་ཀྱི་རིན་ཐང་དང་བསྡུར་དུ་མེད་པར་བསྟན་པ་ཡིན་ནོ། །"ཉི་མའི་དཀྱིལ་འཁོར་ལ་མུན་པ་གཏན་མི་གནས་པ་བཞིན་ནོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་༥༥༠ཞེས་གསུངས་པ་ལྟར། ཉི་མའི་དཀྱིལ་འཁོར་ནི་སྒོར་དབྱིབས་ཅན་གྱི་ཉི་མའི་གཟུགས་བརྙན་ལ་བརྗོད་པ་ཡིན་ཏེ། དེ་ལ་མུན་པ་འཇུག་མི་ནུས་པ་བཞིན་དུ་སེམས་ཀྱི་རང་བཞིན་འོད་གསལ་ལ་ཉོན་མོངས་པའི་དྲི་མས་གོས་པར་མི་ནུས་པའི་དཔེར་བཀོད་པ་ཡིན་ནོ། །"ཉི་མ་དང་ཟླ་བའི་དཀྱིལ་འཁོར་གྱི་འོད་ཀྱིས་སྣང་བར་བྱེད་པ་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོགསངོས་༡༥ཞེས་གསུངས་པ་ལྟར། དཀྱིལ་འཁོར་ཞེས་པ་ཉི་མ་དང་ཟླ་བའི་གཟུགས་གཟུགས་ལ་ཡང་འཇུག་པར་སྣང་། འདིས་གནམ་གཤིས་ཀྱི་གཟུགས་རྣམས་ཀྱང་དཀྱིལ་འཁོར་གྱི་དབྱིབས་ཅན་དུ་བསྟན་ཡོད།
འཁོར་གྱི་དཀྱིལ་འཁོར།
"འཁོར་གྱི་དཀྱིལ་འཁོར་ཡོད་དགུར་ཏེ་ཐམས་ཅད་དུ་ཡང་། བྱང་ཆུབ་སེམས་དཔའ་མང་པོ་དག །རང་རང་གི་ལེགས་པ་སྟེ་རྫུ་འཕྲུལ་ལ་སོགས་པས་ས་སྟེང་དག་བརྒྱན་པར་མཛད་པས་བཞུགས་གྱུར་ཅིག །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་༢༣༤ཅེས་གསུངས་པས། འཁོར་གྱི་དཀྱིལ་འཁོར་ནི་བྱང་ཆུབ་སེམས་དཔའ་རྣམས་འདུས་པའི་ཚོགས་པའམ་འཁོར་ལོ་ལྟ་བུར་སྐོར་ནས་བཞུགས་པའི་དོན་ཡིན།
སྒྱུ་རྩལ་དང་འབྲེལ་བའི་དཀྱིལ་འཁོར།
"མུ་སྟེགས་པ་དེས་ནམ་མཁའ་ལ་དཀྱིལ་འཁོར་རྡུལ་ཚོན་གྱིས་བྲིས་པ་ཤར་སྒོ་ཙམ་ཟིན་པའི་ཚེ་སློབ་དཔོན་གྱིས་ཏིང་ངེ་འཛིན་མཛད་པས་ཚུབ་མ་ཆེན་པོ་བྱུང་སྟེ་དཀྱིལ་འཁོར་རྨེག་མེད་པར་ཁྱེར།"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས་༨-༩ ཞེས་གསུངས་པས། དཀྱིལ་འཁོར་ནི་རྡུལ་ཚོན་སོགས་ཀྱིས་བྲིས་པའི་རི་མོའི་རྣམ་པ་ཞིག་ཀྱང་ཡིན་པར་གསལ།
ཆོས་སྤྱོད་དང་འབྲེལ་བའི་དཀྱིལ་འཁོར།
"ཆོས་གསུང་བའི་འཁོར་གྱི་དཀྱིལ་འཁོར་ཡོད་དགུར་ཡང་བྱང་ཆུབ་སེམས་དཔའ་མང་པོ་དག་རང་གི་ཡོན་ཏན་ཕུན་སུམ་ཚོགས་པ་ལེགས་པས་ས་སྟེང་དག་རྒྱན་པར་མཛད་པས་བཞུགས་གྱུར་ཅིག །"རྒྱལ་ཚབ་དར་མ་རིན་ཆེན།  སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་༣༥༡ཅེས་གསུངས་པས། ཆོས་འཁོར་སྐོར་བའི་སྐབས་སུ་བྱང་ཆུབ་སེམས་དཔའ་རྣམས་འཁོར་ལོའི་དབྱིབས་སུ་འདུས་པ་ལའང་འཁོར་གྱི་དཀྱིལ་འཁོར་ཞེས་གསུངས།
ཆུའི་དཀྱིལ་འཁོར།
མཆོད་པའི་རྫས་ཀྱི་དཀྱིལ་འཁོར། ཞེས་པའང་གཞུང་དུ་གསལ་ཏེ། "ཆུའི་དཀྱིལ་འཁོར་ཁ་ན་མ་ཐོ་བ་མེད་པ་རྣམས་དང་།"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོགསངོས་༤༥ ཞེས་གསུངས་པ་ལྟར། འདིར་ཆུའི་དཀྱིལ་འཁོར་ནི་མཆོད་པའི་ཡོ་བྱད་དུ་ཕུལ་བའི་ཆུའི་སྣོད་སྒོར་དབྱིབས་ཅན་ལ་གོ་དགོས་ཏེ། ཁ་ན་མ་ཐོ་བ་མེད་པ་ནི་གཙང་ཞིང་དག་པའི་དོན་ཡིན་ནོ། །དེ་དག་ནི་འཇིག་རྟེན་གྱི་ཁམས་མཐའ་ཡས་པ་རྣམས་ན་ཡོད་པའི་མཆོད་པའི་རྫས་ཕུན་སུམ་ཚོགས་པ་རྣམས་དང་སྦྲགས་ཏེ་སངས་རྒྱས་དང་བྱང་ཆུབ་སེམས་དཔའ་རྣམས་ལ་ཕུལ་བའི་དམིགས་ཡུལ་དུ་བྱས་པ་ཡིན་ནོ། །
བསྡུས་དོན།
དཀྱིལ་འཁོར་ནི་བོད་ཀྱི་ནང་པའི་ཆོས་ལུགས་ནང་འཁོར་ལོའམ་སྐོར་བའི་དབྱིབས་ཅན་གྱི་རྣམ་པ་སྣ་ཚོགས་ལ་གོ་དགོས་པ་ཞིག་ཡིན། དཔེར་ན་ཉི་ཟླའི་དཀྱིལ་འཁོར་དང་། བྱང་ཆུབ་སེམས་དཔའ་རྣམས་ཀྱི་འཁོར་གྱི་དཀྱིལ་འཁོར། རྡུལ་ཚོན་གྱིས་བྲིས་པའི་དཀྱིལ་འཁོར་སོགས་ལ་འཇུག་པར་མངོན། མདོར་ན་དཀྱིལ་འཁོར་ནི་ལྟེ་བ་དང་མཐའ་སྐོར་གྱི་རྣམ་པ་ལྡན་པའི་དབྱིབས་སམ་ཚོགས་པའི་གོ་དོན་མཚོན་པ་ཡིན་ནོ། །
ལུང་ཁུངས།